VIDELI STE
- Všetci von! - Noha!
Bola tam. Ako samotná Perugia.
Dosiahnem pre ňu spravodlivosť.
Vinní!
Nie. Prosím!
Kde sú moje denníky?
Foxy Knoxy. Americká čarodejnica.
Poznáte muža menom Rudy Guede?
Jeho odtlačky a DNA sú všade na mieste činu.
Našli vraha?
V minulosti užíval drogy, bol agresívny voči ženám.
Prečo stále idú po našej dcére?
Vieš, čo mi povedali moji právnici?
Rudy Guede päť dní pred vraždou vykradol škôlku.
Prečo nebol v base? Keby bol, tak...
Meredith by stále žila.
Mýlia sa. Amanda tam nebola.
Nemá s tým nič spoločné.
Možno sa odtiaľto nikdy nedostanem.
Musíš začať akceptovať život bezo mňa.
- Moje dievčatko. Už nebojuje. - Bude v poriadku.
Ak o ňu aj tak prídem, aký to má zmysel?
Bojím sa dúfať.
Zabíja ma to.
Je nevinná. Vieš to.
Mojou prácou je vidieť temnotu
a priniesť ju na svetlo.
Keď sa odtiaľto dostaneme, pôjdeme do Gubbia.
Chcem obed a večeru.
Amanda, aké je byť späť doma?
Stále si myslím, že pokračujem vo svojom živote,
a potom sú chvíle, keď proste nemôžem.
Všetci ma nenávidia. Aj tí, čo vravia, že som nevinná.
Mojím väzením bude vždy falošný príbeh, ktorý koloval o mne, o monštre.
Mohla som urobiť iba jedinú vec.
Musela som ísť za autorom.
20. apríla 2019 18:22
Čo to má byť? Toto je absolútne nevhodné.
Kontaktuje ťa.
Kontaktuje? S akým cieľom?
Toto je... Nie. Toto sa nerobí.
Prosím, odneste to.
Nie je to antrax. To ťa uisťujem.
Obľúbili ste si ju. To vidím.
Vidím aj to, ako vás to zaslepuje. Ohľadom toho, čoho je schopná.
Nenechám sa chytiť do pasce.
Ale čo odo mňa môže chcieť?
Čo sa tam píše?
Ak to otvoríš, zistíš to.
Pán Mignini. Dlho som sa s vami chcela spojiť.
Vždy som dúfala, že budem mať možnosť sa s vami spojiť...
mimo vypočúvacej miestnosti a súdnej siene...
kde sme boli nútení prevziať
nepriateľské úlohy, ktoré nám dal súdny systém.
Prokurátor a obžalovaná.
Vždy som si myslela, že nám to znemožnilo
vzájomne sa vidieť a pochopiť.
Keď som mala 20 rokov, keď som bola uväznená a súdená,
vyzerali ste ako mocný a desivý muž, ktorý mi chce zničiť život.
No keď som videla rozhovory s vami, zistila som, že tá predstava je nesprávna.
Bola plochá a dvojrozmerná, ako obraz mňa v médiách.
Videla som vás ako muža, nielen ako svojho prokurátora.
Otca dcér so skutočnými motiváciami.
Videla som muža, ktorý nebol zlý.
A ja tiež nie som monštrum.
Je to ťažké. Vo svojom každodennom živote často cítim,
že to, čo som zažila v Taliansku, je minulosť.
Ale kedykoľvek sa zrazu opäť cítim ako uprostred toho.
Akoby som bola stále vo väzení a na súde.
Aj v tých najšťastnejších chvíľach,
keď som zaplavená náklonnosťou,
obklopená láskou a rodinou,
prenasledujú ma spomienky na bezmocnosť,
osamelosť a smútok a pocit, že ma niekto naháňa.
Aj v časoch sľubnej budúcnosti ma mučí otázka: „Prečo?
„Prečo sa mi to stalo?“
Dúfam, že keď sa s vami porozprávam, zistím túto odpoveď.
Panebože, Chris. Odpísal mi.
Čo napísal?
Amanda.
Po treťom liste, ktorý ste mi poslali, som vám nemohol neodpísať.
Nikto počas mojej kariéry ma nenazval „svojím prokurátorom“.
Žiadny bývalý obžalovaný ma neprijal tak ako vy.
Čo sa týka rozhovorov o procese, nemôžeme sa vrátiť v čase.
Ale ja som sa odvtedy neprestal zamýšľať.
A hoci oceňujem vašu otvorenosť,
nikdy nedovolím, aby moje profesionálne správanie bolo skreslené,
ani čiastočne, v mene „porozumenia“.
S pozdravom Dr. Giuliano Mignini.
- Panebože, Chris. - Čo?
Vraj so mnou nechce hovoriť o prípade, ale mám si pozrieť toto.
Maigret trpí, pretože poslal nevinného človeka do väzenia.
Musíš si to vypočuť.
Mignini vravel, aby som si to pozrela.
„Keď sa ocitnete v situácii, že krúžite okolo riešenia
„a nedokážete ho uchopiť,
„ste naozaj v pokušení niečo vymyslieť, vytvoriť vinníka.
„Ale v okamihu, keď znovu otvoríte oči pred faktami,
„tak sa stanú chybnými.“
No doriti!
PREKRÚTENÝ PRÍBEH AMANDY KNOXOVEJ
Vraha spolubývajúcej Amandy Knoxovej dnes predčasne prepustili z väzenia.
Obžalovaný bol odsúdený a uväznený.
Novinové titulky a kontroverzia...
Guede povedal právnikom, že chce...
Odsúdenie na 30 rokov na súde prvého...
...skrátilo trest o 45 dní.
...tvrdil, že je nevinný a že Amanda...
- Amanda Knoxová. - Amanda Knoxová.
Chcete niečo oznámiť?
24. novembra 2021 17:02
Pozvali ste ocka a mamu? Máte novinky.
- Zase si tehotná. - Čože? Naozaj?
- Nie. - Zlatko.
Nie, nie som.
Rozmýšľam, že sa vrátim do Talianska.
- Čože? - Prečo?
O čom to hovoríš?
Píšem si listy s Giulianom.
- Giuliano. - Mignini.
- Odkedy? - Už nejaký čas.
- Amanda. Čo to má byť? - Prečo by...
- No tak, Chris. - To vážne?
Teda... Prečo?
Navždy ho nenávidieť mi nepomôže nič pochopiť.
- Čo chceš pochopiť? - Jeho.
Prečo po mne šiel. Prečo ma nenávidel.
Prečo ignoroval dôkazy.
Pretože je zlý. Zloduch.
- Debil. - Toto, áno.
Čo ti písal?
Preberáme toho veľa. Hovoríme o rodinách.
Ty si s ním hovorila o nás?
- Stretneme sa. - Ježiši.
- Čo? - Stretnete? Kde sa stretnete?
V Perugii? Nemôžeš sa tam vrátiť.
- Ja viem. - Tí ľudia
- stále túžia po krvi. - Viem. Budem nenápadná. Ukryjem sa.
Ale ukážeš sa jemu.
Mužovi, ktorý ťa poslal do väzenia bez dôkazov.
Si na slobode už desať rokov.
Prečo sa neposunieš ďalej?
Tebe sa to ľahko hovorí, Chris.
Nemáš na tvári vypálené slovo „vrah“.
Bola si oslobodená, zlatko. Je koniec.
Ale nie je.
Vedeli ste, že Rudyho Guedeho dnes predčasne pustili z basy?
Čo? Prečo ste nič nepovedali?
Viete, čo bol prvý titulok, ktorý sme čítali?
„Oslobodili vraha spolubývajúcej Amandy Knoxovej.“
Nie „vraha Meredith Kercherovej“ ani „Rudyho Guedeho“.
O Meredithinej vražde sa vždy hovorí v spojitosti s Amandou.
Ľudia sa fixujú na ňu
a úplne zabudli na všetkých ostatných.
Tiež zverejňuje veľa sračiek, ktoré ľudí hnevajú.
- Dokázalo sa, že je nevinná. - Ale ľudia si myslia, že tam bola.
A verte mi, strávil som hodiny hádaním sa s nimi online.
Naozaj? Strávil si hodiny hádkami online?
Koho zaujíma, čo si myslia idioti na internete?
Tebe by bolo jedno, keby si milióny ľudí mysleli, že si vrah?
Urobil by si hocičo, aby si to zmenil.
- Odkedy si ty expert? - Chris.
- No jasné. Nebol si tam. - Áno, ale teraz som tu.
- Potrebuje to. - Okej.
Pri všetkej úcte, ako by to mohla potrebovať?
Ten chlap je nebezpečný a pomstychtivý.
- Prosím. - Amanda, darí sa ti dobre.
- Máš plnohodnotný život. - Si matka.
Teraz máš krásne dievčatko. Prečo sa nemôžeš...
sústrediť na to?
To je presne to, čo robím.
Viete, čo som povedala Eureke ako prvé, keď sa narodila?
Povedala som: „Prepáč. Prepáč, že som tvoja mama.“
Zlatko.
Ten tieň, pod ktorým žijem od svojich 20 rokov...
Mám akceptovať, že pod ním musí žiť aj naša dcéra?
Nebudem musieť čakať, kým si to prečíta sama.
Kopy odporných sračiek, čo sú o mne online.
Stane sa to na ihrisku.
Hneď ako jeden klebetný rodič povie dieťaťu, kto som,
bude mať kopu otázok, na ktoré nebudem mať odpoveď.
Toto stretnutie s Migninim mi možno jednu odpoveď dá. Jasné?
A ak je nejaká šanca, že ma konečne pochopí
a celé to vymaže, tak to stojí za to.
Pohovorme si, prosím.
To má byť vtip, doriti?
Okej. Nečakala som, že to pochopíš.
Ako nám to môžeš urobiť?
Po tom všetkom, čím sme si prešli. A mame?
Tušíš vôbec, aké to bolo ťažké?
Boj o to, aby si sa vrátila, ju takmer zabil.
A neviem, či si si to vôbec všimla,
ale mama a Chris nespali v jednej posteli rok
- po tvojom návrate. - To som nevedela.
O čo tam podľa teba šlo?
O pätnásť mesiacov jet lagu, pre ktoré spal na gauči?
Chris bol v podstate slobodný v Taliansku koľko?
Tri roky, aby tam mohol byť a navštevovať ťa.
Nevedeli, ako spolu žiť.
Nie je to moja chyba, Deanna.
Nič nie je tvoja chyba. Nie v Amandinej šou.
To nie je fér. Nie je.
Fér nie je to, že som musela odísť zo školy,
že Ashley sa doslova bila so spolužiakmi.
Delaney mala záchvaty paniky.
Dosah výbuchu z toho, že si šla do Talianska, bol dosť veľký.
Ešte raz. Veľmi ma mrzí, čím všetkým ste si prešli.
Naozaj. Ale ja som tá, ktorá išla do väzenia, a stále som vo väzení.
Prosím ťa.
Budeš si robiť, čo chceš, však?
Nie. Polícia nemôže naznačovať.
Iba chvíľku.
Ona plače?
Prosím. Môžem to vysvetliť?
Môžete sa na mňa na chvíľu pozrieť?
- Ahoj. Stále si tu. - Áno.
- Pomáhal som mame upratať. - Naozaj?
Áno. Chris hral videohry.
Potrebuješ chvíľu?
Nie, spí.
Spíš vôbec?
Áno. Pamätám si tie prvé roky. Sú ťažké.
Nemáš sa za čo ospravedlňovať.
Zlomilo mi to srdce, keď som počul, že si to povedala Eureke.
Si fantastická mama. Má šťastie, že ťa má.
Si najsilnejšia osoba, akú som kedy poznal.
Otec.
A Boh vie, že si dokázala, že sa vieš o seba postarať.
Ale teraz, keď si odhodlaná vrátiť sa do Talianska,
musím povedať, že tvoj úsudok o tom, že sa mu zase odovzdáš...
Prepáč. Ja len Migninimu neverím.
Nežiadam ťa, aby si veril Migninimu. Ale aby si veril mne.
Ibaže naposledy, keď som ti dal požehnanie,
to nedopadlo dobre.
Nemôžem neísť.
Tak pôjdem s tebou.
Do tej krajiny už bezo mňa nevkročíš, doriti.
Amanda, nepáči sa mi to.
16. júna 2022 6:51
- Vôbec sa mi to nepáči. - Takýto je plán.
- Ak povieš, nech sa upokojím... - Nehovorím, aby si sa upokojila.
Želám si, aby si sa upokojila, ale nehovorím ti, aby si sa upokojila.
Dobre, ideme na to.
Presne ako sme hovorili. Nehýb sa. Nevydaj ani hlások.
Keď ťa niekto uvidí, zavolá. Zavolá
a do desiatich minút po tebe pôjdu.
Už po nej ide. Nikdy neprestal.
Nikdy neprestane. A sme tu. Ideme do jamy levovej.
- Mami, môžeš prestať? - Je to pasca.
Nie je to pasca.
Je to pasca, ktorú na teba nastražilo to monštrum a ideš priamo do nej.
- Mali by sme sa vrátiť, Amanda. - V žiadnom prípade sa nevrátime.
- Čo sa deje? - Kuh-noxová!
- Čo sa deje? Nie! - Čo sa deje, doriti?
- Nie! Chris! - Nie...
- Prestaňte, prosím! - Nie!
- Amanda! - Mama!
Pustite ju!
Amanda!
- Hej. To nič. - Čo sa deje?
- Kde som? Kde sme? - V bezpečnom úkryte v Taliansku.
- Prepáč. - Neospravedlňuj sa.
Prepáč.
Si na to pripravená, jasné?
Zajtra ti to pôjde skvelo.
Neviem, čo tu robím.
Klamem sama seba?
Odídem ešte dodrbanejšia, ako som prišla?
- Nie si dodrbaná. - Nie som?
Chcem, aby Giuliano Mignini povedal, že ho to mrzí.
Chcem, aby uznal, že mi ublížil. To je...
Ak tam pôjdeš a budeš od neho niečo potrebovať,
neuspeješ.
Viem. A nemôžem neuspieť.
Amanda.
Prišla si!
Pozrime sa na teba!
Sledovali vás?
Nie, nemyslím si.
Dieťatko!
Dobrý, pani Mellasová.
Vitajte.
Amanda, musíme ísť. Nemáme veľa času.
- Je tu? - Zatiaľ nie.
Ja zostanem na tejto lavičke.
Už nikdy nechcem vidieť tvár toho muža.
Christopher, môžete počkať tu.
Budem tu.
- Okej? Tak fajn. - Dobre.
- Ľúbim ťa. - Aj ja teba.
Ahoj, zlatko. Okej.
Poď tadiaľto.
Okej.
Najprv nechám hovoriť jeho.
Nechám ho povedať všetko, čo chce,
a potom prehovorím ja.
- Iste. - Dobre.
Bože, som nervózna.
Dobrý deň, Amanda.
Môj prokurátor.
Prišli ste.
Vy ste prišli. Z druhého konca sveta. Kvôli mne.
Máte motýle?
Prosím?
V bruchu.
Asi áno.
Priniesli ste malý poklad.
Nerada som od nej preč.
Iste.
Sadneme si?
Poď, Amanda.
Ak chcete začať ako prvý...
Som tu, aby som si vypočula, čo...
Dámy majú prednosť.
Prepáč.
Pripravila som si pár poznámok...
Urobili ste obrovskú chybu.
A ja a mnoho ďalších ľudí sme pre to zbytočne trpeli.
Pripravili ste Meredithinu rodinu o uzavretie tej veci.
Neprávom ste uväznili nevinných ľudí.
A v očiach verejnosti ste ma vykreslili ako sexuálnu deviantku a vrahyňu.
To je v poriadku, Amanda.
Ale niečo som sa z tej skúsenosti naučila.
Naučila som sa, aké ľahké je pre nás vidieť len to, čo chceme vidieť.
Sploštiť ostatných na kartónové figuríny...
...na diablov a svätcov.
Tiež som z toho vinná.
Keď som bola na súde, boli ste desivý muž,
ktorý mal len jeden cieľ, zničiť mi život.
Ale viem, že táto predstava o vás je nesprávna.
Je rovnako plochá a dvojrozmerná ako Foxy Knoxy.
Toto ste mi povedali.
Čože?
Toto ste mi povedali vo svojom prvom liste.
Ale musíte to povedať znova.
Neprišla som sem dokazovať, že sa mýlite.
Verím, že ste konali so skutočnými ušľachtilými motívmi,
aj keď ste spôsobili obrovské škody.
A verím, že ste sa snažili priniesť spravodlivosť smútiacej rodine.
A chcem, aby ste vedeli, že voči vám necítim nenávisť.
Prísť sem chcelo odvahu.
To máme spoločné.
Myslíte, že je múdre, aby som s vami vôbec komunikoval?
Vzhľadom na zákerné útoky voči mne
od toho Knoxovej PR kolosu?
Za 41 rokov svojej služby
som nikdy nezažil také kruté hanobenie mojej osoby.
Viem, že ste sa cítili americkou tlačou neprávom očierňovaný.
Bol som skorumpovaný stredoveký inkvizítor.
Vinili ma za všetko. Nikdy som nebol taký pobúrený.
Ľudia sa snažia profitovať zo zničenia môjho mena.
Môžem si len predstaviť, aké bolestivé to je.
Potom sa mi ozvete vy.
Poviete „môj prokurátor“ s takým prejavom náklonnosti.
Priznávam, že ma to dojalo.
- To bola chyba. - Prosím?
Bola to jazyková nepresnosť.
V angličtine hovoríme „môj prokurátor“ bez toho, aby to znamenalo náklonnosť.
Znamená to len „prokurátor môjho prípadu“.
A ako viete, v angličtine hovoríme veci,
ktoré nemajú presný náprotivok v taliančine.
Ako „uvidíme sa neskôr“.
Skutočne odvážne.
Dajte mi chvíľku.
- Čo sa deje? - Neviem.
Komu volá?
Neviem.
Bojím sa.
- Ja mám dobrý pocit. - Naozaj?
- Ale môžeš kedykoľvek odísť, ak chceš. - Okej.
- Buď pokojná, Amanda. - Snažím sa.
Ospravedlňujem sa.
Musím svojej žene povedať, keď je čas užiť lieky.
Len mi to, prosím, povedzte. Je na ceste polícia?
Čože?
O čo tu podľa vás ide?
Drahá, vy ste sa chceli stretnúť.
Mysleli ste si, že využijem toto stretnutie, aby som vás dostal?
Ja nie. Ale moji blízki, moja rodina,
- všetci si myslia, že... - Vidíte? O tomto hovorím.
My tu nezatýkame ľudí len tak bez príčiny.
- Čo keby sme si sadli? - Tento prípad mi ukázal
temnú stránku Ameriky.
Jej ignoranciu, právo na všetko.
Musíte pochopiť, Amanda, že to, že som vás žaloval, nebolo osobné.
Keď ste pre mňa žiadali doživotie, zdalo sa to byť dosť osobné.
Rozsudky, o ktoré som žiadal, neodzrkadľujú srdce súdenej osoby.
Odzrkadľujú závažnosť zločinu a zločin proti Meredith bol krutý.
- No ja som ju nezabila. - Pozrite, Amanda,
plnil som si povinnosť najlepšie, ako som mohol, vzhľadom na fakty, ktoré som mal.
Pozrite sa na seba. Teraz ste voľná. Už je to preč.
Prečo ste tu, Dottor Mignini?
- Ako to myslíte? - Prečo ste sem dnes prišli?
Lebo toto stretnutie je výnimočné.
- Je to niečo, čo sa nestáva. - Takže som kuriozita?
Chceli ste vidieť, ako som dopadla?
Zblížili sme sa cez naše listy.
Prečo ste mi poslali Maigreta?
Aby som vám pomohol pochopiť mňa a moju úlohu.
Nie aby ste uznali, že ste sa mýlili?
Amanda, kým som sa k vám dostal,
polícia už urobila niekoľko vyšetrovacích rozhodnutí.
Vyšetrovacích chýb.
Neboli zvyknutí na prípady takéhoto rozsahu.
- Na pozornosť médií, tlak. - Ani ja som nebola.
Bolo to pre vás ťažké. Ja to viem.
Ľudia si myslia, že som monštrum.
- Nikdy som vás tak nenazval. - Foxy Knoxy.
„Femme fatale, cudzoložnica, luciferina?“
Ja som vás nenazval „luciferina“. To Pacelli.
Nemuseli ste. Povedali ste, že som bola na mieste činu.
Hovorili ste, že som mučila Meredith a smiala sa jej.
Amanda, to bolo moje priblíženie zločinu.
Vyšetrovateľ musí dôkladne zrekonštruovať udalosť z minulosti,
- ktorej svedkom nebol. - Áno, dúfala by som, že cez dôkazy.
Tu si myslíte, že to viete, ale neviete. Jasné?
Spočiatku sa vyšetrovateľ riadi svojím uvažovaním,
ale aj hypotézou, ktorú mu naznačuje miesto činu.
A musí nasledovať svoju hypotézu a byť pripravený ju prehodnotiť,
keď si uvedomí, že jeho predpoklad je svojvoľný a nie je dokázaný.
Ale vaša domnienka bola svojvoľná a nedokázaná.
- Držal som sa dôkazov. - Akých dôkazov?
Bolo tam veľa dôkazov, Amanda.
Spona podprsenky, zinscenované vlámanie.
- Nezinscenovala som vlámanie. Nie... - Prosím.
- Pokoj a počúvajte. - Nie.
Vaša pripútanosť k teórii, že sa zinscenovalo vlámanie,
je chybou, z ktorej pramenili všetky vaše fantázie o mne.
Bolo to skreslené. Bola to predpojatosť.
- Prosím vás. - Žiadna moja DNA nebola na mieste činu.
Povedali ste, že som vyčistila stopy
vlastnej neviditeľnej DNA, kým Guedeho som nechala nedotknutú.
To je nemožné. To je predpojatosť.
Absencia týchto dôkazov nie je dôkazom vašej neprítomnosti.
Povedali ste, že som bola v ľúbostnom trojuholníku s Rudym na základe ničoho.
Nemala som jeho číslo, nevedela som jeho meno.
Rudy pri vypočúvaní vždy hovoril, že ste ho priťahovali.
A Meredith som podľa vás zavraždila z akého dôvodu?
Pre žiarlivosť? Hygienu?
Meredith vás nepozvala, aby ste strávili Halloween
s ňou a jej britskými priateľmi.
Myslíte si, že som zabila priateľku,
lebo ma nepozvala, aby som šla s nimi koledovať?
Vypočúval som britské dievčatá. Všetky boli voči vám nevraživé.
Ale áno, motív podľa súdu
nebol najjasnejšou časťou nášho prípadu.
Jediná vec, ktorú ste mohli dokázať,
bolo, že som žila v dome, kde zomrela Meredith.
Ale v tú noc som tam nebola.
O tom nediskutujeme. Podľa rozhodnutia súdu ste tam boli.
Hovorím, že som tam nebola.
Nespochybňujte rozhodnutie súdu.
Je definitívne a hovorí, že ste nevinná z vraždy.
Nezaujíma ma rozhodnutie súdu. Zaujíma ma pravda.
A ja hovorím pravdu.
Čo mám urobiť?
Odvolať všetko, čo som povedal a urobil?
Sedím tu, prišiel som. Čo viac chcete?
Prečo ste ma nevideli, keď ste sa pozreli na svoje dcéry?
Často ste hovorili, že keď ste sa pozreli na svoje dcéry, videli ste úbohú Meredith.
Že mohli byť na jej mieste. Ale aj ja som bola len dievča.
Aj ja som bola len mladé dievča.
Neviem...
Necítil som k vám nenávisť, Amanda.
Tak prečo ste po mne šli?
Lebo som vás nepoznal tak, ako vás poznám teraz.
Takže teraz by ste ma nestíhali?
Ak by ma požiadali o obžalobu v tomto prípade,
odmietol by som to, lebo vás poznám.
Takže chápete, že som nevinná?
Giuliano...
Viete, že som nevinná.
Potvrdzujem stanovisko, ktoré som zaujal ako prokurátor.
Rozhodol som sa na základe činov.
Pozrite, Amanda...
V živote môžete robiť chyby.
A v niektorých veciach som sa mohol mýliť.
Je tiež pravda, že existuje justičná pravda...
a potom je tu skutočná pravda.
Môžeme urobiť len...
čo sa dá, aby sme sa uistili, že sa tieto dve pravdy zhodujú.
Dve pravdy?
Jedna pravda. Som nevinná.
Dnes je výročie dňa, keď som prišiel o otca.
Miloval operu.
Jeho obľúbená bola Pucciniho Dievča zo západu.
Hrali ju vo Florencii.
Požičal si auto svojho priateľa, aby ju mohol vidieť.
Z cesty ho vytlačili dvaja motocyklisti pretekajúci sa proti premávke.
Zomrel pre nedodržiavanie zákona.
A ja som vyrastal bez otca.
Je to najväčšia rana môjho života.
A potom sme tu my.
Spojení týmto prípadom.
Odsúdim vás, vy sa mi ozvete a stretneme sa.
Je to veľmi výnimočné.
To sa deje iba v knihách.
Nemyslím si, že je náhoda, že práve dnes...
sa objavilo moje vlastné Dievča zo západu.
Boh vidí, že obaja trpíme.
Vidím, že trpíte.
Ste muž rozštiepený na dve časti.
Skutočná pravda...
a justičná pravda?
Prokurátor a muž?
Sám sebe odporovať.
Kráčať po svete ako dve veci, ktoré sa nikdy nestretnú...
To musí byť ťažké.
Ja by som tak nedokázala žiť.
S dušou, čo nemá pokoj.
Hej, ja...
Pardon. Prepáčte, že vyrušujem.
Už dopila mlieko.
Dobre, hneď prídem.
Prepáčte,
mala by som ju ísť nakŕmiť.
Samozrejme.
Žiadna povinnosť nie je posvätnejšia.
Aj ja musím ísť.
Mám plány.
Nuž...
Eureka je nádherná.
Dar z nebies.
Zmenila vás.
To materstvo urobí.
Nie.
Vlastne ma to nezmenilo.
Vždy som bola tou, ktorú vidíte.
Mám ťa vyprevadiť?
Vďakabohu. Ahoj. Amanda? Všetko v poriadku?
- Je v poriadku? - Áno, len to spracováva.
Dobre. Čo povedal?
Veľa vecí. Držal ma za ruku, mami.
- Panebože. - Ja viem.
Ospravedlnil sa?
Nie. Stojí si za tým, čo urobil.
Jasné. Takže je zlý.
- Nie, verí mi. - Verí čomu?
Povedal, že si nevinná?
- Nie presne týmito slovami. - Jasné. Je zbabelec.
Nie, povedal, že verí osobe, ktorú teraz pozná.
Moje ja, ktoré pozná, to nemohlo urobiť.
Iste. Takže to povie verejne?
Je rozhodený. Mami, ten muž sa snaží.
- Snaží sa? - Snaží sa. Áno.
Ja len že...
Celé tie roky, pri každom kroku
som chcela vliezť do teba,
aby som cítila, ako sa cítiš, aby som v tom mohla byť s tebou.
Ale toto, toto riziko, pre teba, pre tvoje dieťa,
pre Chrisa, a áno, pre mňa...
A kvôli čomu? Kvôli čomu?
Kvôli ničomu.
Ničomu.
Mami.
Budem v aute.
O koľkej mal prísť?
Pred piatimi minútami mi napísal. Parkuje.
Myslím, že to je on.
Raffa.
Amanda.
Áno, mám sa dobre.
- Edda. - Ahoj.
Pozrime sa na teba. Vyzeráš skvele.
Nie, Edda. Toto je len moje pracovné oblečenie.
Ako sa máš?
Mám sa dobre.
Ahoj.
Panebože. Prepáč.
- Som Chris. - Toto je Chris.
Môj manžel.
- Rád ťa konečne spoznávam. - Aj ja teba.
A toto je Eureka.
Čo?
Moje dieťa.
- Je krásna. - Ďakujem.
Môžeme sa trochu prejsť?
Jasné.
- Iste. - Áno?
Okej.
Poďme.
Vrátime sa.
Čo je?
Nie, nič.
Vyzeráš skvele. Teraz vyzeráš ako skutočný muž.
Ty vyzeráš úplne rovnako.
Tiež vyzerám ako muž?
Nie.
Klamár. Vyzerám staro.
Už mám malé vrásky. Vidno ich,
- keď sa usmievam. - Vetvičky.
Tesne vedľa. Vejáriky.
To je okej. Znamená to roky množstva úsmevov, nie?
Tak to neviem.
- Teraz ty... Čo? - Nie. Čo?
Čo?
Ja len...
Sme v Gubbiu.
Konečne, čo?
Áno.
Gubbio, konečne.
Zdalo sa to byť správne.
Dostala si od neho, čo potrebuješ?
Od Migniniho.
Neviem.
Možno. Možno som blázon.
Nie, nie si blázon.
Jediný človek, čo ťa nevidí tak, ako chceš, aby ťa videl,
jediný, kto neprejavuje náklonnosť.
Naháňaš sa za tým, aj keď máš lásku priamo pred sebou.
Takže...
Je to bežné. Ľudia to robia stále.
Chceš sa zmieriť s tým, kto ti najviac ubližuje.
Čo tvoj život, Raffaele?
Čo sa deje?
- Randenie je ťažké. - Áno?
Hej.
Veru. Ženy zistia, kto som, a nemajú záujem.
Alebo ešte horšie. Majú záujem z úplne nesprávnych dôvodov.
Áno. Ja viem.
A budovanie kariéry.
Konečne som mal šancu odísť z Talianska a začať v technologickej firme.
- Áno? - Presťahoval som sa do Paríža.
- Áno. A čo? - A môj šéf si ma vygooglil.
„Prepáč, chlapče, máš padáka.
„Vráť sa domov.“
Vieš, o čom veľa premýšľam?
O čom?
O noci, keď som vytiahla Meredith
na koncert, kam so mnou nikto nechcel ísť.
Ten koncert.
A bolo to Le Grand Tango Astora Piazzollu.
Od ostatných ľudí v publiku sme mali aspoň o 30 rokov menej.
Pamätám si kývanie hlavou ako na rockovom koncerte
a Meredith bola úplne zahanbená.
A keď sa veta skladby skončila, videla som ju odchádzať
a pozrela som sa inam
a uvidela som takého bifľošského chalana s okuliarmi,
čo sa na mňa len tak pozerá.
- Takto. - Bifľošský? Nie, bol svalnatý.
Samozrejme. Svalnatý a pekný a...
- Áno. - Hej.
- A tento... - A bifľošský.
Tento pekný bifľoš s okuliarmi
ide ku krásnemu modrookému dievčaťu...
Ďakujem.
A pýta sa: „Prepáč, môžem si sadnúť vedľa teba?“
A ona sa usmeje a povie: „Áno.“
A jeho angličtina je zlá.
- Jej taliančina je tiež zlá. - Zlá.
Áno, ale hovoria o hudbe.
A o Seattli. A majú silné spojenie.
Ľutuješ, že si ma stretol?
Ľutuješ to so mnou, Raffa?
Chcem byť k tebe úprimný.
- Okej. - Okej.
A boli časy, keď som to asi ľutoval.
Áno.
- Ale teraz nie. - Nie?
Nie.
Pretože to môžeš cítiť srdcom.
Bolí a zraní sa. Zlomí sa a spôsobí ti bolesť.
Ale je to... Nepraješ si, aby si to nemala,
lebo je to tvoja súčasť a je to tá najdôležitejšia časť.
Takže to, čo ľutujem,
je, že si sa v ten deň šla domov osprchovať.
To teda hej, doriti.
Áno, to aj ja.
- Bože, keby som... - Áno, viem. „Keby...“
- „Keby.“ - „Keby.“
Vieš, prečo som to urobila?
Prečo som v to ráno šla domov?
Lebo som si chcela obliecť sukňu.
Naplánoval si pre nás romantický výlet do Gubbia.
Vďaka tebe som sa cítila ako v romantickom filme.
A chcela som sa podľa toho obliecť.
Nenájdeme ti nejaké hľuzovky?
Ostaňme tu ešte chvíľu.
- Okej? - Okej.
Ahoj.
Keď som za tebou chodievala do väzenia
a zostala som v Perugii na tie dlhé obdobia,
medzi návštevami bolo veľa času,
pretože som ťa mohla vidieť iba
- hodinu každý utorok. - Hodinu každý utorok.
A bojovala som za teba, ako som len mohla.
Ale boli časy, keď...
Boli časy, keď ma priateľka pozvala na obed
alebo povedala: „Poď si oddýchnuť, urobíme si piknik.“
Popíjala som lahodné víno a pozerala sa na takýto výhľad.
Niekto mohol povedať niečo, čo mi prišlo vtipné, a ja som sa zasmiala...
Cítila som sa tak previnilo.
- To je v poriadku. - Lebo...
Lebo ako sa matka opovažuje smiať, keď jej dcéra...
Mala si to horšie ako ja. Naozaj.
Ja ne...
Neviem, ako si to zvládla.
Teraz keď mám Eureku,
ak by sa jej niečo také stalo,
nemyslím si, že by som to prežila. Nie.
Si rada, že si prišla?
Pätnásť rokov
ma definuje niečo, čo som neurobila.
A prvýkrát od mojich 20 rokov
som mala pocit, že robím niečo, aby som si vzala svoj život späť.
Chcela som, aby sa mi ospravedlnil. Naozaj.
Chcela som to.
A myslela som si...
Myslela som si, že možno potrebujem, aby ma chápal, aby som mohla byť v pohode.
Ale pravda je taká, že ja som.
Ja som v pohode.
Prišla som s láskavosťou.
Ako človek, na ktorého som naozaj hrdá, a to je všetko, čo môžem urobiť.
Nič viac nemôžem urobiť.
A asi som si myslela, že na mňa budeš hrdá.
Hej.
Som na teba veľmi hrdá.
Prosím, môžeme už odtiaľto vypadnúť?
Áno.
Už je tu len jedna vec.
Zlatko, si okej?
Áno. Vadilo by ti, keby som šla sama?
- Nie. - Dobre. Vďaka.
Bol to osud, že Meredith bola v tú noc doma a ja nie.
Ja som mala šťastie.
Niektorí ľudia ju vždy budú definovať mnou a mňa zas ňou.
Ale pravdou je, že sme boli len dve dievčatá na začiatku svojich životov.
Nakupovali sme veci z druhej ruky, robili sušienky a jedli pizzu.
Proste normálne veci.
A je hrozné, že musím prejsť viac ako desať rokov traumy,
aby som sa dostala k spomienkam na ňu.
Inteligentná, krásna Meredith.
Veselá a vážna Meredith.
Milujúca a hĺbavá Meredith.
Nikdy som nemala možnosť za ňou smútiť.
Ale myslím si, že týmto návratom konečne oplakávam nás obe,
životy, ktoré sme mohli mať.
Tento prekrútený príbeh nie je taký, ako som si ten svoj predstavovala.
A niektorí z vás veria, že som nevinná.
Niektorí si stále môžu myslieť, že som vinná, a to je v poriadku.
Pretože je ťažké uniknúť súdeniu.
Je ťažké zmeniť svoj názor, nieto ešte názor niekoho iného.
Zmena nie je zaručená, ale je možná.
A nemôžem si pomôcť. Ja som ja.
Nestrácam nádej.
Preklad titulkov: Zuzana Jánošíková